sagorsarker/bangla-wikipedia huggingface dataset:
লিঅক কুশুলক

লিঅক কুশুলক একজন ইন্দো-সিথিয় সত্রপ ছিলেন, যিনি খ্রিস্টপূর্ব প্রথম শতাব্দীতে চুখ্‌স অঞ্চল শাসন করেন।
খরোষ্ঠী লিপিতে উৎকীর্ণ তক্ষশিলা তাম্রপত্র থেকে জানা যায় যে, মহারাজ মোগের রাজত্ব শুরু হওয়ার ৭৮ বছর পরে পানেমোস মাসের পঞ্চম দিনে পতিক কুশুলক তক্ষশিলার একটি বৌদ্ধবিহারে গৌতম বুদ্ধের স্মৃতিবিজড়িত বস্তু প্রদান করেন। পতিক কুশুলক চুখ্‌স অঞ্চলের ইন্দো-সিথিয় সত্রপ লিঅক কুশুলকের পুত্র ছিলেন।
পতিক কুশুলক

পতিক কুশুলক একজন ইন্দো-সিথিয় সত্রপ ছিলেন, যিনি খ্রিস্টপূর্ব প্রথম শতাব্দীর শেষ ভাগ হতে খ্রিস্টীয় প্রথম শতাব্দীর প্রথমার্ধ পর্যন্ত চুখ্‌স অঞ্চল শাসন করেন।
খরোষ্ঠী লিপিতে উৎকীর্ণ তক্ষশিলা তাম্রপত্র থেকে জানা যায় যে, মহারাজ মোগের রাজত্ব শুরু হওয়ার ৭৮ বছর পরে পানেমোস মাসের পঞ্চম দিনে ইন্দো-সিথিয় সত্রপ লিঅক কুশুলকের পুত্র পতিক কুশুলক তক্ষশিলার একটি বৌদ্ধবিহারে গৌতম বুদ্ধের স্মৃতিবিজড়িত বস্তু প্রদান করেন।
জিহোনিঅ

জিহোনিঅ (রাজত্বকাল আনুমানিক ২০-৪০ খ্রিষ্টাব্দ) একজন ইন্দো-সিথিয় সত্রপ ছিলেন, যিনি খ্রিস্টীয় প্রথম শতাব্দীর প্রথমার্ধে চুখ্‌স অঞ্চল শাসন করেন।
জিহোনিঅর মুদ্রার এক পিঠে চাবুক হাতে ও ধনুক পিঠে অশ্বারূঢ় রাজার প্রতিকৃতি এবং গ্রিক লিপিতে "মান্নোলোউ উইওউ সাত্রাপি জেইওনিসোউ" কথাটি এবং অপর পিঠে কোন নগরদেবীর নিকট হতে রাজার মুকুট লাভের চিত্র ও খরোষ্ঠী লিপিতে "মনিগুলস ছত্রপস পুত্রস ছত্রপস জিহুনিঅস" কথাটি উৎকীর্ণ রয়েছে। মুদ্রার এই লিপিগুলি থেকে জানা যায় যে, জিহোনিঅর পিতার নাম ছিল মনিগুল।
ইউটিসি+০৮:০০

ইউটিসি+০৮:০০ একটি সময় অঞ্চল যা ইউটিসি থেকে ৮ ঘণ্টা এগিয়ে।
এই সময় অঞ্চলে আনুমানিক ১৭০৮ কোটি জনসংখ্যা বাস করে, যা মোট জনসংখ্যার ২৪%, যা সর্বাধিক জনসংখ্যার সময় অঞ্চল।
এই সময় অঞ্চল সব চীনা ভাষী দেশে ব্যবহার করা হয় এবং আন্তর্জাতিক চীনা ওয়েবসাইটে একই সময় প্রদান করে।
মৌসুমী ভৌমিক

মৌসুমী ভৌমিক (জন্ম: ২৯শে ডিসেম্বর, ১৯৬৪) একজন সংগীত শিল্পী, গীতিকার, লেখক, অনুবাদক, সম্পাদক, আর্কাইভিস্ট, ফিল্ড রেকর্ডিস্ট ও গবেষক। ২০০০ সালে প্রকাশিত 'এখনো গল্প লেখো' অ্যালবামে মৌসুমীর গাওয়া 'স্বপ্ন দেখব বলে' গানটি সকল শ্রেণির মানুষের কাছে অসম্ভব জনপ্রিয়তা লাভ করে, তিনি এই গানটির গীতিকার আর সুরকারও। ২০১৭ সালে প্রকাশিত হয় মৌসুমী ভৌমিকের সর্বশেষ এ‌্যলবাম 'songs from 26H অথবা, তাই তোমার কাছে ফিরে ফিরে আসি'। গান গাওয়া আর লেখার পাশাপাশি কলকাতার যাদবপুর বিশ্ববিদ‌্যালয়ের প্রাক্তন ছাত্রী এবং ওই বিশ্ববিদ‌্যালয়ের অধীনে গবেষণারত মৌসুমী একজন নিবিড় গবেষকও। পশ্চিমবাংলা, বাংলাদেশ, আসাম, লন্ডনের নানাপ্রান্তের মানুষের লোকগানের সংগ্রাহক মৌসুমী ভৌমিক 'দ্য ট্রাভেলিং আর্কাইভ (www.thetravellingarchive.org)-এর অন্যতম প্রতিষ্ঠাতা।
মৌসুমী ভৌমিক জন্মগ্রহণ করেন উত্তরবঙ্গের জলপাইগুড়িতে। মৌসুমীর বাবা ভূপেন্দ্রনাথ ভৌমিক ও মা অনিতা সেনগুপ্তের আদি বাড়ি ছিল বাংলাদেশের পাবনা এবং বরিশালে। কিন্তু দেশভাগের অনেক আগেই দুই পরিবার চাকরি ও পড়াশুনোসূত্রে পশ্চিমবঙ্গে স্থিত হন। মৌসুমীর বাবার কর্মস্থল ছিল উত্তর-পূর্ব ভারত, মৌসুমীর ছোটবেলা কাটে শিলংয়ে। মৌসুমীর বিদ্যালয় জীবন শুরু হয় শিলংয়ের স্কুলে এবং পরবর্তীতে বোলপুরের শান্তিনিকেতনে, বিশ্ববিদ্যালয় পর্বে ইংরেজি সাহিত্য নিয়ে পড়াশোনা করেন কলকাতার যাদবপুর বিশ্ববিদ্যালয়ে।
নয়ের দশকের শুরুতে মৌসুমী ভৌমিক কাজ করেছেন কলকাতা থেকে প্রকাশিত ইংরেজি দৈনিক 'দ‌্য স্টেটসম‌্যান'-র সাব-এডিটর হিসাবে, পরে কলকাতার 'স্ত্রী' (Stree Books) প্রকাশনা সংস্থার সম্পাদনা বিভাগে। নয়ের দশক থেকেই মৌসুমী গান লেখেন এবং নিজেই সুর দিয়ে গানও। মৌসুমী ভৌমিক ২০০২ সালে "পারাপার" নামে একটি গানের দল গঠন করেন, কলকাতা ও লন্ডনের সদস্য নিয়ে এটি গঠিত হয়েছিলো।
তারেক মাসুদের "মাটির ময়না" চলচ্চিত্রের সংগীত পরিচালনাও তিনি করেছিলেন। এই চলচ্চিত্রটি ২০০২ সালে কান চলচ্চিত্র উৎসবে সমালোচক পুরস্কার এবং ২০০৩ সালে করাচির কারা চলচ্চিত্র উৎসবে সেরা সংগীতের জন্য পুরস্কৃত হয়।
এছাড়াও তিনি পশ্চিমবঙ্গ, বাংলাদেশ, আসাম, লন্ডনের বাংলাভাষী মানুষের লোকগান সংগ্রহ এবং এ নিয়ে গবেষণার কাজে নিজেকে নিয়োজিত রেখেছেন।
সংগীত সংগ্রাহক ও গবেষক মৌসুমী ভৌমিক 'ট্রাভেলিং আর্কাইভ' www.thetravellingarchive.org নামের চলমান ইন্টারনেট আর্কাইভের অন্যতম স্থপতি।
মৌসুমী ছোটদের জন্য বই লিখেছেন, অনুবাদও করেছেন; সম্পাদনা করেছেন বাঙালী মুসলমান মেয়ের শিক্ষা, বামপন্থী আন্দোলনের নারী বিষয়ক বইও।
জগমোহন ডালমিয়া

জগমোহন ডালমিয়া, (৩০ মে ১৯৪০ - ২০ সেপ্টেম্বর ২০১৫) বিশিষ্ট ভারতীয় ক্রিকেট প্রশাসক ছিলেন। তিনি মিডিয়া জগতে "ভারতীয় ক্রিকেটের ম্যাকিওভেলী", "বাস্তববাদী রাজনীতির গুরু", "প্রত্যাবর্তনের গুরু" প্রভৃতি সম্মানসূচক বিশেষণে ভূষিত ছিলেন। তিনি দীর্ঘকাল ধরে ভারত ক্রিকেটের সর্বোচ্চ নিয়ন্ত্রণকারী সংস্থা ভারতীয় ক্রিকেট নিয়ন্ত্রণ বোর্ড ও বঙ্গীয় ক্রিকেট অ্যাসোসিয়েশনের সভাপতি ছিলেন। পূর্বে তিনি আন্তর্জাতিক ক্রিকেট কাউন্সিলের সভাপতি হিসেবেও দায়িত্ব পালন করেছেন। এছাড়া তিনি কলকাতা শহরে একজন ব্যবসায়ী হিসেবেও পরিচিত ছিলেন।
ডালমিয়া ১৯৪০ সালের ৩০ মে কলকাতায় এক মারোয়াড়ি পরিবারে জন্মগ্রহণ করেন। তিনি স্কটিশ চার্চ কলেজ ও কলকাতা বিশ্ববিদ্যালয় থেকে পড়াশোনা করেন।
ডালমিয়া ২০১৫ সালের ২০ সেপ্টেম্বর হৃদরোগে আক্রান্ত হয়ে কলকাতার একটি বেসরকারি হাসপাতালে মৃত্যুবরণ করেন। তিনি কলকাতার বনমুক্তা চক্ষু ব্যাংকে মরণোত্তর চক্ষু দান করে যান।
রোকেয়া প্রাচী

রোকেয়া প্রাচী একজন বাংলাদেশি অভিনেত্রী, আবৃত্তিকার ও নির্মাতা।
রোকেয়া প্রাচীর শৈশব কাটে ফেনীর সোনাগাজী ও ঢাকার মিরপুরে। তিনি ঢাকার আইডিয়াল মডেল উচ্চ বিদ্যালয় থেকে মাধ্যমিক ও পরে লালমাটিয়া কলেজ থেকে উচ্চ মাধ্যমিক পরীক্ষায় উত্তীর্ণ হন।
বাংলাদেশ টেলিভিশনে "জয় পরাজয়" নাটকে অভিনয়ের মাধ্যমে টিভি নাটকে তার যাত্রা শুরু হয়। ১৯৯৭ সালে "দুখাই" চলচ্চিত্রে অভিনয়ের মাধ্যমে তার চলচ্চিত্র জগতে তার অভিষেক হয়।
উল্লেখ্য, তার অভিনীত তিনটি চলচ্চিত্র অস্কারের জন্য মনোনীত হয়েছিলো।
প্রাচী অভিনয়ের পাশাপাশি বেশ কয়েকটি টিভি নাটক, কাহিনীচিত্র ও টেলিছবি নির্মাণ করেছেন। এরমধ্যে উল্লেখযোগ্য হলো "তালিকা", "স্বপ্ন সত্যি হতে পারে", "রুবিনা, আমেনা ও ফুলকির গল্প"। ১৯৭৫ সালের ১৫ আগস্ট এর হত্যাকাণ্ড নিয়ে সহিদ রহমানের গল্প অবলম্বনে নির্মিত কাহিনীচিত্র "কবি ও কবিতা" পরিচালনা করেছেন তিনি।
এর আগে তিনি ২০০৯ সালে একটি প্রামান্যচিত্র নির্মাণ করেন, সেটিই ছিলো তার প্রথম পরিচালনা, এরপর তিনি "লুৎফুন্নেসা" ও "বায়ান্নর মিছিলে" নামে আরও দুটি প্রামাণ্যচিত্র নির্মাণ করেন।
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন রোকেয়া প্রাচী। আন্দোলন চলাকালীন সময়ে রোকেয়া প্রাচী সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।
রোকেয়া প্রাচী জাতীয় ও আন্তর্জাতিক পর্যায়ে বিভিন্ন পুরস্কারের জন্য একাধিক বার মনোনিত ও পুরস্কৃত হয়েছেন।
সার্জেন্ট আহাদ পারভেজকে বিয়ে করেছিলেন প্রাচি। ১৯৯৯ সালের ২৮ অক্টোবর ঢাকার মতিঝিলের শাপলা চত্বরে ছিনতাইকারীরা তাকে হত্যা করে। এরপর তিনি ২০০৪ মে মাসে সাংবাদিক ও কলামিস্ট আসিফ নজরুলকে বিয়ে করেন। তাদের একটি কন্যা সন্তান রয়েছে। পরে ২০১৩ সালে তাদের বিবাহবিচ্ছেদ হয়।
প্রাচি দেশীয় ও আন্তর্জাতিক অনেক পুরস্কার জিতেছিলেন।
নরমপন্থা

নরমপন্থী একটি মতাদর্শগত শ্রেণী যেখানে উগ্রপন্থী বা চরমপন্থী, দলীয় পক্ষপাতী কিংবা আমূলপন্থী দৃষ্টিভঙ্গি প্রত্যাখ্যান করা হয়, বিশেষ করে রাজনীতি ও ধর্মের ক্ষেত্রে। একজন নরমপন্থী ব্যক্তি হিসেবে চরমপন্থী দৃষ্টিভঙ্গি এড়িয়ে যেকোনো মূলধারার অবস্থানে থাকা কাউকে বিবেচনা করা হয়। মার্কিন রাজনীতিতে, একজন নরমপন্থী ব্যক্তি হিসেবে ডান-বাম রাজনীতে মধ্যপন্থী অবস্থানে থাকা কাউকে মনে করা হয়।
তবে সত্যিকারের নরমপন্থী কোনো রাজনৈতিক মতবাদ না থাকার কারণে বাস্তবে আদর্শ নরমপন্থীদের অস্তিত্ব নিয়ে বিতর্ক রয়েছে।
যে সকল ভোটার নিজেদের নরমপন্থী হিসেবে দাবি করেন তারা প্রায়শই এর দ্বারা বোঝাতে চান যে, তারা চরম ডানপন্থী বা চরম বামপন্থী কোনটাই নন বরং তারা মধ্যমপন্থি রাজনৈতিক দৃষ্টিভঙ্গির অধিকারী। গ্যালাপ সংস্থার প্রকাশিত বিগত ২০ বছরের ভোট গণনায় ৩৫-৩৮% মার্কিন ভোটার নিজেদের মধ্যপন্থী হিসেবে চিহ্নিত করেছেন। ভোটাররা নিজেদের মধ্যপন্থি হিসেবে চিহ্নিত করার অনেকগুলো কারণ থাকতে পারেঃ বাস্তবতা, আদর্শিক অথবা অন্যকিছু। ধারণা করা হয় যে, বিভিন্ন ব্যক্তি সম্পূর্ণ পরিসংখাঙ্গত কারণসমূহের উপর ভিত্তি করে কেন্দ্রপন্থি দলগুলোকে ভোট দেন।
রজুবুল

রজুবুল বা রঞ্জুবুল ইন্দো-সিথিয় শাসক ছিলেন, যিনি খ্রিস্টপূর্ব প্রথম শতাব্দীর শেষ ভাগ হতে খ্রিস্টীয় প্রথম শতাব্দীর প্রথমার্ধ পর্য্যন্ত পূর্ব পাঞ্জাব ও উত্তরাপথের মথুরা অঞ্চল শাসন করেন। তিনি শেষ ইন্দো-গ্রিক শাসক দ্বিতীয় স্ত্রাতোন সোতেরকে সিংহাসনচ্যুত করে ইন্দো-গ্রিক রাজ্যের অবসান ঘটান।
ভারতের মথুরা শহরে আবিষ্কৃত মথুরা সিংহ স্তম্ভশীর্ষ ভাস্কর্য্যে উৎকীর্ণ শিলালিপিতে রজুবুলের নাম উৎকীর্ণ রয়েছে। এই লিপি অনুসারে, খড়ওস্তের কন্যা তথা রজুবুলের পত্নী অয়শিঅ গৌতম বুদ্ধের স্মৃতিতে স্তূপ নির্মাণ করান।
মধ্যপন্থা

রাজনীতিতে, মধ্যপন্থী বা মধ্যপন্থা হলো একটি দৃষ্টিভঙ্গি বা অবস্থান যেটি সামাজিক সাম্যের ভারসাম্য ও সামাজিক স্তরবিন্যাসের একটি নির্দিষ্ট মাত্রাকে গ্রহণযোগ্যতা বা সমর্থন দেয় এবং এমন রাজনৈতিক পরিবর্তন, যার ফলে সমাজে একটি উল্লেখযোগ্য ডানপন্থী বা বামপন্থী অভিমুখী শক্তিশালী রাজনৈতিক স্থানান্তর হবে, তার বিরোধিতা করে।
মধ্য-বামপন্থা ও মধ্য-ডানপন্থা উভয় রাজনৈতিক মতবাদই কেন্দ্রপন্থার সাথে একটি সাধারণ সম্পর্ক রয়েছে, কেবল এগুলোর ক্ষেত্রে নিজ নিজ দিকে কিছুটা বাম–ডান রাজনীতির দিকে ঝুঁকে পড়ে । বিভিন্ন রাজনৈতিক মতাদর্শ, যেমন খ্রিস্টান গণতন্ত্র, পঞ্চশীল এবং সামাজিক উদারনীতির মতো উদারনীতির কিছু রূপকে মধ্যপন্থী হিসাবে শ্রেণিবদ্ধ করা যেতে পারে, এছাড়াও তৃতীয় পন্থাকেও মধ্যপন্থী হিসাবে শ্রেণিবদ্ধ করা হয়। তৃতীয় পন্থা একটি আধুনিক রাজনৈতিক আন্দোলন যেখানে মধ্য-বাম সামাজিক নীতির সাথে মধ্য-ডান অর্থনৈতিক অবস্থানের সংশ্লেষণের পক্ষে সমর্থন করে ডানপন্থী এবং বামপন্থী রাজনীতির মধ্যে সমন্বয় সাধনের চেষ্টা করা হয়, যা ছিল ১৯৯০ সালে বিল ক্লিনটন, টনি ব্লেয়ার এবং পল কিটিং কর্তৃক জনপ্রিয় হওয়া ভারসাম্যমুখী কট্টরপন্থাবিরোধী নীতিবিশিষ্ট একটি রাজনৈতিক মতবাদ।
ইমরান খান কর্তৃক প্রতিষ্ঠিত পাকিস্তান তেহরিক-ই-ইনসাফ (পিটিআই) নিজেদের পাকিস্তানের একটি মধ্যপন্থী রাজনৈতিক দল বলে দাবি করে। ২০১৩ সালের সাধারণ নির্বাচনের পর, পিটিআই ভোটের সংখ্যায় পাকিস্তানের দ্বিতীয় বৃহত্তম রাজনৈতিক দল হিসেবে আবির্ভূত হয়। জুলাই ২০১৮ সালে পাকিস্তানের সাধারণ নির্বাচনে দলটি জয়লাভ করে এবং এর চেয়ারম্যান ইমরান খান দেশটির প্রধানমন্ত্রী হন।
প্রথাগতভাবে, বাংলাদেশের রাজনীতিতে "মধ্যপন্থী" (সেইসাথে মধ্য-বামপন্থী) শব্দটিকে প্রায়ই বাঙালি জাতীয়তাবাদ ও ধর্মনিরপেক্ষতার সাথে সম্পর্কযুক্ত করা হয়, বিপরীতে ডানপন্থীদের বাংলাদেশী জাতীয়তাবাদ ও রাজনৈতিক ইসলামের সাথে সম্পর্কযুক্ত করা হয়। আওয়ামী লীগ বাংলাদেশের প্রাচীনতম বিদ্যমান মধ্যপন্থী রাজনৈতিক দল। এটি মূলত মধ্য-বামপন্থী দল হিসাবে প্রতিষ্ঠিত হয়েছিল, কিন্তু ১৯৭০-এর দশকের শেষের দিকে মধ্যপন্থী রাজনীতির দিকে সরে যায়। তবে সাম্প্রতিক সময়ে কর্তৃত্ববাদ ও ফ্যাসিবাদ চর্চা এবং মানবতাবিরোধী অপরাধ সংঘটনের অভিযোগে দলটিকে উগ্রডানপন্থী হিসেবে চিহ্নিত করা হয়েছে। 
বাংলাদেশের অন্যান্য মধ্যপন্থী রাজনৈতিক দলগুলোর মধ্যে রয়েছে জাতীয়তাবাদী গণতান্ত্রিক আন্দোলন, লিবারেল ডেমোক্রেটিক পার্টি এবং বিকল্পধারা বাংলাদেশ। এছাড়াও বাংলাদেশের অন্যতম প্রভাবশালী দল বাংলাদেশ জাতীয়তাবাদী দলের (বিএনপি) মাঝেও মধ্যপন্থী প্রবণতা লক্ষ্যণীয়।
২০২৪ সালের ছাত্র-জনতার অভ্যুত্থানের পর আন্দোলনে নেতৃত্ব প্রদানকারী ছাত্রদের নতুন দল জাতীয় নাগরিক পার্টিও মধ্যপন্থী হওয়ার কথা রয়েছে, যা শীঘ্রই প্রতিষ্ঠিত হবে।
ভারতীয় জাতীয় কংগ্রেস, আম আদমী পার্টি এবং জাতীয়তাবাদী কংগ্রেস পার্টি হলো ভারতের মধ্যপন্থী জাতীয় দল। দুটি রাজ্য দল – ভারত রাষ্ট্র সমিতি ও তেলুগু দেশম পার্টি, পাশাপাশি অভিনেতা কমল হাসানের মাক্কাল নিধি মায়াম, অর্থ গণ-ন্যায়বিচার কেন্দ্র – মধ্যপন্থী হিসাবে বর্ণনা করা হয়েছে।
দেওয়ান মোহাম্মদ আজরফ

দেওয়ান মোহাম্মদ আজরফ (২৫ অক্টোবর ১৯০৬ – ১ নভেম্বর ১৯৯৯) ছিলেন বাংলাদেশের একজন প্রখ্যাত ইসলামী চিন্তাবিদ, দার্শনিক, সাহিত্যিক ও সমালোচক। তিনি বাংলাদেশের সুনামগঞ্জে জন্মগ্রহণ করেন। ১৯৯৩ সালে তিনি বাংলাদেশের জাতীয় অধ্যাপক হিসাবে সম্মাণিত হয়েছিলেন এবং একুশে পদক, স্বাধীনতা পুরস্কারে ভূষিত হয়েছিলেন।
তিনি বাংলা ভাষা আন্দোলনের একজন সমর্থক ছিলেন। আন্দোলনে সমর্থনের দায়ে, ১৯৫৪ সালে সুনামগঞ্জ কলেজের অধ্যক্ষের পদ থেকে তাকে বরখাস্ত করা হয়, যদিও একই বছর আবার তাকে বহাল করা হয়। তার সমর্থন খুব জোরালো ছিল ১৯৪৮ সালে যখন তিনি "নাও বেলাল" লিখেন। তিনি কায়কোবাদ সাহিত্য মজলিসের (১৯৭২–৯৯) সাথে সক্রিয়ভাবে জড়িত ছিলেন।
বাংলা ১৩১৩ সনের ৯ কার্তিক শুক্রবার ইংরেজি ১৯০৬ সালের ২৫ অক্টোবর দেওয়ান মোহাম্মদ আজরফ সুনামগঞ্জ জেলার তেঘরিয়া গ্রামে তার নানা মরমি কবি হাসান রাজার বাড়িতে জন্মগ্রহণ করেন। তার পিতার নাম দেওয়ান মোহাম্মদ আসফ। তিনি দুহালিয়ার জমিদার এবং একজন জাতীয়তাবাদী জননেতা ছিলেন। মাতার নাম রওশন হুসেইন বানু। (হাসান রাজার জ্যেষ্ঠা কন্যা)। তিনি একজ বিদুষী মহিলা ছিলেন মাতহার দিক থেকেই দেওয়ান মোহাম্মদ আজরফ মরমি কবি হাসান রাজার উত্তরাধিকারী।
আজরফ মুরারিচাঁদ কলেজ, সিলেট থেকে ১৯৩০ সালে সম্মানের সহিত বিএ পাশ করেন এবং ১৯৪৩ সালে ঢাকা বিশ্ববিদ্যালয় থেকে দর্শনে এমএ ডিগ্রী অর্জন করেন। ১৯৪৮ সালে তিনি সুনামগঞ্জ কলেজের অধ্যক্ষ হয়ে চাকরিতে যোগদান করেন। সুনামগঞ্জ কলেজ থেকে চাকরি শেষে তিনি বিভিন্ন কলেজে শিক্ষাদান করেছেন। এমনকি তিনি ঢাকার আবুজর গিফারি কলেজে ১৯৬৭ সাল থেকে ১৯৮০ সাল পর্যন্ত অধ্যক্ষের দায়িত্বে ছিলেন। তিনি ঢাকা বিশ্ববিদ্যালয়ের দর্শন এবং ইসলাম শিক্ষা বিভাগে খণ্ডকালীন শিক্ষক হিসেবে ১৯৭৩ থেকে ১৯৯০ সাল পর্যন্ত পাঠদান করেন। আবদুল হামিদ খান ভাসানীর একজন সমর্থক হয়ে, আসামে মুসলিম অভিবাসীদের উপর হস্তক্ষেপের প্রতিবাদে ১৯৪৬ সালে তিনি মুসলিম লীগে যোগ দেন। এবং পরবর্তীতে আসাম প্রাদেশিক কমিটিতে নির্বাচিত হন। ১৪৪ ধারা লঙ্ঘনের দায়ে তাকে ১০ মাসের জন্য কারাদণ্ড দেয়া হয়।
তিনি কিছুদিনের জন্য, পাকিস্তান দার্শনিক কংগ্রেসের একজন সদস্য, এবং কোষাধ্যক্ষও ছিলেন। ১৯৮৪ থেকে ১৯৮৯ পর্যন্ত, তিনি বাংলাদেশ দার্শনিক এ্যাসোসিয়েশনের সভাপতি ছিলেন।
কবি ও গবেষক মুসা আল হাফিজ আজরফ সম্পর্কে বলেন, ‘আজরফের চিন্তার প্রধান বিষয় ছিলো মানুষ ও মানুষের জীবন। মানুষকে তিনি দেখতেন অমিত শক্তি ও সম্ভাবনার আধার হিসেবে। মানুষের সত্তায় নিহিত শক্তি ও সৌন্দর্যের অভ্যুত্থান তিনি চাইতেন। তার দর্শনের মানুষ হচ্ছে সমুন্নত মানুষ। এ ক্ষেত্রে তিনি কান্টের অতিমানব বা সুপারম্যান থিউরির অনুগামী ছিলেন না।কান্টকে তিনি নিবিড়ভাবে পর্যবেক্ষণ করেছেন, বিশ্লেষণ করেছেন। তার মনে হয়েছে কান্টের ‘আদর্শ মানুষ’ আর তার ‘আদর্শ মানুষে’ ব্যবধান দুস্তর। যদিও কান্টের অনেক কিছুই তার কাছে উপাদেয় মনে হয়েছে। ইকবালের খুদিসত্তার সাথে তার আত্মীয়তা ছিলো। অনেকটা ইকবালের নিকটবর্তী এলাকায় তিনি ডেরা গেড়েছিলেন। ইকবালের সুরের সাথে তার সুর অনেক জায়গায় মিলেছে।
দেওয়ান আজরফের অসংখ্য গ্রন্থাবলী এবং রচনা রয়েছে। এদের মধ্যে:
এছাড়াও তার ৪০টিরও অধিক অপ্রকাশিত গ্রন্থ রয়েছে।
১৯৯৯ সালের ১ নভেম্বর ঢাকার একটি হাসপাতালে ইন্তেকাল করেন তিনি। পরে তাকে পনাইল গ্রামের পারিবারিক কবরস্থানে দাফন করা হয়।
গবর্নমেন্ট সায়েন্স হাই স্কুল

গবর্নমেন্ট সাইন্স হাই স্কুল () বাংলাদেশের একটি সরকারি শিক্ষাপ্রতিষ্ঠান যা ঢাকার তেজগাঁওয়ে অবস্থিত। এটি ঢাকার ২৪টি সরকারি বিদ্যালয়ের একটি।
১৯৫৪ সালে, পূর্ব পাকিস্তান সরকার 'পরীক্ষামূলকভাবে' পাকিস্তানে ৪টি টেকনিক্যাল হাই স্কুল প্রতিষ্ঠা করে। গভঃ টেকনিক্যাল হাই স্কুল, তেজগাঁও ছিল তার মধ্যে একটি। সেই সময়, প্রতিটি দায়িত্ব প্রধান শিক্ষক গ্রহণ করেছিলেন। ১৯৬২ সালে, সেই স্কুলটি একটি ইন্টারমিডিয়েট কলেজে পরিণত হয়েছিল এবং প্রধান শিক্ষকের পদটি অধ্যক্ষ হিসাবে উন্নীত হয়েছিল। যে কারণে, তৎকালীন প্রধান শিক্ষক জনাব আব্দুর রাজ্জাক ১৮ বছরের জন্য প্রধান শিক্ষক ছিলেন। ১৯৯১ সালে, বাংলাদেশ সরকার ৬২টি মাধ্যমিক বিদ্যালয়ে ডাবল শিফট শুরু করে। আর 'সরকারি বিজ্ঞান কলেজ সংযুক্ত হাই স্কুল' ছিল তার মধ্যে একটি। তখন এর নাম ছিল সরকারি বিজ্ঞান কলেজ সংযুক্ত হাই স্কুল। কিন্তু ২৪শে ডিসেম্বর ২০১৯ তারিখে এটিকে শুধু গবর্নমেন্ট সাইন্স হাই স্কুল-এ পরিবর্তন করা হয়েছিল। যারা প্রধান শিক্ষক হিসেবে দায়িত্ব পালন করেছেন-রিজিয়া খাতুন - ১৯৯৬-১৯৯৭
মুহাম্মদ হাবিবুল্লাহ খান - ১৯৯৮-১৯৯৯
মুহাম্মদ আবদুল আজিজ - ১৯৯৯-২০০০
রওশন আরা বেগম - ২০০০-২০০৬
মুহাম্মদ আবদুল আজিজ - ২০০৬-২০১১
রুহিদাশ শারকার (ইনচার্জ)-২০১১
মুহাম্মদ ইনসান আলী - ২০১১-২০১২
কস্তুরি দত্ত মজুমদার (ইনচার্জ)-২০১২-২০১৫
মুহাম্মদ বাহাউদ্দিন - ২০১৫
কস্তুরি দত্ত মজুমদার (ইনচার্জ)-২০১৫
রওশন আক্তার - ২০১৫
কস্তুরি দত্ত মজুমদার (ইনচার্জ)-২০১৫-২০১৬
আজহার উদ্দিন আহমেদ (ইনচার্জ) - ২০১৭-২০১৯
রহিমা আক্তার (ইনচার্জ) - ২০১৯ –বর্তমান
শৃঙ্খলা, ঐক্য এবং আনুগত্য বাড়াতে দৈনিক সমাবেশ একটি বড় ভূমিকা পালন করে। এই কারণেই, প্রতিদিনের ক্লাস শুরু হওয়ার ১৫ মিনিট আগে, একটি দৈনিক সমাবেশ উভয় শিফটের জন্য পৃথকভাবে অনুষ্ঠিত হয়। দৈনিক সমাবেশে কোরআন তেলাওয়াত, বাংলাদেশের জাতীয় পতাকা উত্তোলন, শপথপাঠ, বাংলাদেশের জাতীয় সঙ্গীত পরিবেশন এবং কিছু শারীরিক অনুশীলন করা হয়। প্রত্যেককে প্রতিদিন দৈনিক সমাবেশে অংশ নেওয়া বাধ্যতামূলক।
১ম থেকে ৩য় শ্রেণির ইউনিফর্ম সাদা শার্ট এবং নেভি ব্লু শর্টস বা ফুল প্যান্ট। ৪র্থ থেকে ১০ম শ্রেণির ইউনিফর্ম ফুল বা হাফ হাতা সাদা শার্ট এবং নেভি ব্লু ফুল প্যান্ট। প্রতিটি শিক্ষার্থীর জন্য সাদা কেডস বাধ্যতামূলক। সমস্ত গ্রেডের জন্য, স্কুল কর্তৃক দেওয়া এমব্রয়ডারি করা মনোগ্রাম অবশ্যই শার্টের বাম পকেটে যুক্ত করতে হবে। উভয় শিফটের জন্য পৃথক মনোগ্রাম রয়েছে। প্রত্যেক শিক্ষার্থীর জন্য অপরিহার্য তাদের নিজস্ব আইডি কার্ড রয়েছে, যা স্কুল কর্তৃক প্রতি বছর দেওয়া হয়ে থাকে।
স্কুল ম্যাগাজিনের নাম 'স্বীকৃতি' এবং সম্পাদক জনাব রমজান মাহমুদ। পত্রিকাটি প্রতি ২ বছর অন্তর প্রকাশিত হয়। সেই ২ বছরে, প্রতিটি শ্রেণী থেকে পত্রিকার বিষয়বস্তু সংগ্রহ করা হয়। বিষয়বস্তুগুলো যেমন - কবিতা এবং ছড়া, নিবন্ধ, গল্প, কৌতুক এবং ধাঁধা, অঙ্কন ইত্যাদি নির্বাচিত বিষয়বস্তু প্রকাশিত হয়।
স্কাউটস এই বিদ্যালয়ের অন্যতম বিখ্যাত সহ-পাঠক্রমিক কার্যক্রম। জাতীয় স্কাউট জাম্বুরিসহ স্কাউট এবং কাব স্কাউট কার্যক্রমে এই দলের খুব নিয়মিতভাবে অংশগ্রহণ করে থাকে। ২০০৪ সালে, এই প্রতিষ্ঠানের একজন শিক্ষার্থীকে রাষ্ট্রপতি স্কাউট পুরস্কার দেওয়া হয়েছিল, যা স্কাউটদের জন্য সর্বোচ্চ পুরস্কার। এছাড়াও আরেক ছাত্র কে.এম শাকরাত উল্লাহ 'শাপলা কাব অ্যাওয়ার্ড' অর্জন করেন।
এগারসিন্দুর দুর্গ

এগারসিন্দুর দুর্গ বা এগারসিন্ধুর দুর্গ ছিল মধ্যযুগের বাংলার একটি দুর্গ। বর্তমান বাংলাদেশের কিশোরগঞ্জ জেলার পাকুন্দিয়া উপজেলা সদর থেকে প্রায় আট কিলোমিটার দূরে এগারসিন্দুর গ্রামে অবস্থিত। বারো ভুঁইয়াদের নেতা ঈসা খান মুঘলদের বিরুদ্ধে লড়াইয়ে এই দুর্গ ব্যবহার করেছিলেন। বর্তমানে এই দুর্গের অস্তিত্ব নেই। এগারসিন্দুরে দুর্গের পাশে রয়েছে বেবুথ রাজার দিঘি, সাদী মসজিদ, শাহ মাহমুদ মসজিদ। দুর্গটি ঈশা খাঁর শক্ত ঘাঁটি ছিল।
দুর্গটি তৎকালীন সময়ে বানার, শীতলক্ষা, আড়িয়াল খাঁ, গিয়র সুন্দা ইত্যাদির সংযোগস্থলে অবস্থিত ছিল। এ থেকে এগারসিন্ধুর নামটি উদ্ভব হয়।
১১টি নদীর মোহনায় ব্রহ্মপুত্র নদের তীরে উঁচু শক্ত এঁটেল লাল মাটির এলাকা ব্যবসা-বাণিজ্য ও বসবাসের স্থান হিসেবে বিবেচিত হওয়ায় গঞ্জের হাট নামে প্রসিদ্ধ ছিল। গঞ্জের হাট ১১টি নদীর সঙ্গমস্থলে বিধায় তখনকার জ্ঞানী-গুণীজন ঐ ১১টি নদীকে সিন্দু নদ নামে আখ্যায়িত করে স্থানটির নামকরণ করা হয় এগারসিন্দুর। এটি ইতিহাস সমৃদ্ধ জনপদ হিসেবে গড়ে উঠেছিল।
বেবুধ নামক এক কোচ আদিবাসী প্রধান ষোড়শ শতাব্দীতে এই দুর্গ নির্মাণ করেছিলেন বলে জনশ্রুতি আছে। তিনি একে রাজধানী করেন। বেবুধ রাজার দীঘি নামক একটি দীঘি এখানে অবস্থিত এবং এই দীঘির পাড়ে রাজপ্রাসাদ ছিল বলে ধারণা করা হয়। ঈশা খাঁ বেবুধ রাজার কাছ থেকে দুর্গটি দখল করে নেন এবং একে শক্তিশালী সামরিক ঘাঁটিতে পরিণত করেন।
দুর্গে প্রায় ৬০ ফুট চওড়া মাটির দেয়াল ছিল। এর তিন দিকে নদী দিয়ে ঘেরা ছিল এবং এক দিকে পরিখা খনন করে প্রতিরক্ষার ব্যবস্থা ছিল।
বারো ভুঁইয়াদের প্রধান ঈসা খান এগারসিন্ধুর দুর্গ দখল করে শক্তিশালী সামরিক ঘাটিতে পরিণত করেন। মুঘল বাদশাহ আকবর বাংলা জয়ের সময় ১৫৯৮ সালে তার সেনাপতি মানসিংহ দুর্গ আক্রমণ করেছিলেন।
অহোম রাজ্য ১৭ শতাব্দীতে দুর্গটি দখল করে নেয়। সুবাদার ইসলাম খান তাদের পরাজিত করেন। তিনি দুর্গটি ধ্বংস করে দিয়েছিলেন। পরবর্তীতে ১৮৯৭ সালে সংঘটিত ভূমিকম্পে দুর্গের বাকি অংশগুলো ধ্বংস হয়ে যায়। তবে দুর্গের ভেতরে উঁচু একটি ঢিবি পাওয়া যায়, যেখান থেকে প্রতিপক্ষের বিরুদ্ধে কামান দাগানো হতো।
দুর্গ না থাকলেও ১৭ শতাব্দীর দুটি মসজিদ টিকে রয়েছে। এগুলো হল ১৬৫২ সালে নির্মিত সাদী মসজিদ ও ১৬৯৭ সালে নির্মিত শাহ মোহাম্মদ মসজিদ। সাদী মসজিদ বর্গাকার এবং আট কোণাকার মিনারবিশিষ্ট।
তিভের

তিভের রাশিয়ার তিভের প্রদেশের একটি শহর এবং প্রশাসনিক কেন্দ্র। এই শহরটি ভলগা নদীর তীরে অবস্থিত এবং এর মধ্য দিয়ে আরো বয়ে গেছে তিভেরেত'ছা এবং তিমাকা নদী। রাশিয়ার রাজধানী মস্কো থেকে তিভের শহর ১৭৭.৬ কিলোমিটার দূরে অবস্থিত।
তিভের শহর স্থাপিত হয় ১১৩৫ সালে। ১২৪৭ সালে এই শহরকে তিভের রাজ্যের কেন্দ্র বানানো হয়।
ইউটিসি+০৮:৪৫

ইউটিসি+০৮:৪৫ হল একটি সময় অঞ্চল, যা ইউটিসি থেকে ৮ ঘণ্টা ৮৫ মিনিট এগিয়ে।
ইউটিসি+০৮:৪৫ অস্ট্রেলিয়া মান সময় অনুসারে মধ্য অস্ট্রেলিয়ায় ব্যবহৃত সময় অঞ্চল। যদিও এটি কোন অফিসিয়াল সময় অঞ্চল নয়, তবে এটি যেখানে শুরু হয় এবং যেখানে শেষ হয় তার সীমানা সুস্পষ্ট ভাবে নির্ধারিত করা আছে। এবং এটি সাধারণত সড়কের মানচিত্রে ব্যবহৃত হয়।
মানিকগঞ্জ-১

মানিকগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের ১৬৮নং আসন। শিবালয়, ঘিওর ও দৌলতপুর নিয়েই মানিকগঞ্জ -১ আসন।
মানিকগঞ্জ - ১ আসনের আয়তন ৫৮৪.২৭ বর্গ কিলোমিটার। শিবালয় (১৯৯.১৮ বর্গ কিলোমিটার), ঘিওর (১৪৫.৯৫ বর্গ কিলোমিটার) ও দৌলতপুর (২৩৯.১৪ বর্গ কিলোমিটার)।
মানিকগঞ্জ - ১ আসনের সর্বমোট জনসংখ্যা ৭,৪৬,০৭৮ জন (প্রায়)।
শিবালয় - ১,৭১,৮৭৩ জন (প্রায়), পুরুষ - ৮৫,২১৬ জন (প্রায়), নারী - ৮৬,৬৫৭ জন (প্রায়)
ঘিওর - ১,৪৬,২৯২ জন (প্রায়), পুরুষ - ৭১,২৯৪ জন (প্রায়), নারী - ৭৪,৯৯৮ জন (প্রায়)ও 
দৌলতপুর - ৪,২৭,৮৯৫ জন (প্রায়), পুরুষ - ২,০২,৩৮৬ জন (প্রায়), নারী - ২,২৫,৫২৭ জন (প্রায়)।
মানিকগঞ্জ-১ আসনটি মানিকগঞ্জ জেলার দৌলতপুর উপজেলা শিবালয় উপজেলা ও ঘিওর উপজেলা নিয়ে গঠিত।
মানিকগঞ্জ-২

মানিকগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের ১৬৯নং আসন।
মানিকগঞ্জ-২ আসনটি মানিকগঞ্জ জেলার সিঙ্গাইর উপজেলা, হরিরামপুর উপজেলা এবং মানিকগঞ্জ সদর উপজেলার হাটিপাড়া ইউনিয়ন, ভাড়ারিয়া ইউনিয়ন, পুটাইল ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মমতাজ বেগম বিনা প্রতিদ্বন্দ্বিতায় নির্বাচিত হন।
২০০১ সালের সাধারণ নির্বাচনে হারুন অর রশিদ খান মুন্নু দুটি আসনে দাড়ান: মানিকগঞ্জ-২ ও মানিকগঞ্জ-৩। দুটি আসনে জয়ী হবার পর, তিনি মানিকগঞ্জ-৩ আসনকে প্রতিনিধিত্ব করার জন্য বেছে নেন; এর ফলে অন্য আসনে উপনির্বাচন অনুষ্ঠিত হয়। ২০০১ সালের নভেম্বরের উপ-নির্বাচনে স্বতন্ত্র প্রার্থী শামসুদ্দিন আহমেদ নির্বাচিত হন।
মানিকগঞ্জ-৩

মানিকগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের ১৭০নং আসন। মানিকগঞ্জে মোট ৩ টি আসন রয়েছে, যথাক্রমে ১, ২,৩
মানিকগঞ্জ-৩ আসনটি মানিকগঞ্জ জেলার সাটুরিয়া উপজেলা ও মানিকগঞ্জ সদর উপজেলার নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে জাহিদ মালেক বিনা প্রতিদ্বন্দ্বিতায় নির্বাচিত হন।
নিজাম উদ্দিন খান অফিসে মারা যান। ১৯৯৬ সালের উপ-নির্বাচনে বিএনপির আবদুল ওয়াহাব খান নির্বাচিত হন
মুন্সীগঞ্জ-১

মুন্সীগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মুন্সীগঞ্জ জেলায় অবস্থিত জাতীয় সংসদের ১৭১নং আসন।
মুন্সীগঞ্জ-১ আসনটি মুন্সীগঞ্জ জেলার শ্রীনগর উপজেলা ও সিরাজদিখান উপজেলা নিয়ে গঠিত।
মাহি বি চৌধুরী তার বাবার সাথে বিকল্পধারা বাংলাদেশ নামে একটি নতুন রাজনৈতিক দল গঠন করতে ২০০৪ সালের ১০ মার্চ সংসদ থেকে পদত্যাগ করেন। তার পদত্যাগের ফলে জুন ২০০৪ সালে সংসদীয় আসনে উপ-নির্বাচন অনুষ্ঠিত হয়, যাতে বিএনপির প্রার্থী মোমিন আলীকে হারিয়ে মাহি বি চৌধুরী বিকল্পধারা বাংলাদেশের প্রার্থী হিসেবে নির্বাচিত হন।
নভেম্বর ২০০১ সালে একিউএম বদরুদ্দোজা চৌধুরী রাষ্ট্রপতি হওয়ায় মুন্সীগঞ্জ-১ আসন খালি হয়ে যায়, পরবর্তিতে উপ-নির্বাচনে তার ছেলে মাহি বি চৌধুরী বিএনপির প্রার্থী হিসেবে অংশ নিয়ে সংসদ সদস্য নির্বাচিত হন।
মুন্সীগঞ্জ-৩

মুন্সীগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মুন্সীগঞ্জ জেলায় অবস্থিত জাতীয় সংসদের ১৭৩নং আসন।
মুন্সীগঞ্জ-৩ আসনটি মুন্সীগঞ্জ জেলার গজারিয়া উপজেলা ও মুন্সীগঞ্জ সদর উপজেলা নিয়ে গঠিত।
রাধাচরণ পাল

রাধাচরণ পাল (১৮৯২ - ১৯১৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, অগ্নিযুগের বিপ্লবী। তিনি শিয়ালদা ডাকাতি সংক্রান্ত ব্যাপারে গ্রেপ্তার হন। আলিপুর কেন্দ্রীয় কারাগারে মারা যান।
রাধাচরণ পাল জন্মেছিলেন বাংলাদেশের শরীয়তপুর জেলার নড়িয়া উপজেলার ভোজেশ্বরে।
কুমার স্বামী কামরাজ নাদার

কুমার স্বামী কামরাজ নাদার (), (১৫ জুলাই ১৯০৩ – ২ অক্টোবর ১৯৭৫) ছিলেন একজন ভারতীয় রাজনীতিবিদ যিনি তামিলনাড়ুতে জন্মেছিলেন এবং ১৯৬০-এর দশকে তাকে ভারতের রাজনীতির "রাজনীতি নির্মাতা" বলা হতো।
আজিজ মিয়া (কাউয়াল)

আজিজ মিয়া কাউয়াল () (১৭ এপ্রিল ১৯৪২ - ৬ ডিসেম্বর ২০০০) পাকিস্তানের ঐতিহ্যবাহী কাউয়ালি সঙ্গীতের শীর্ষস্থানীয় কাউয়ালদের অন্যতম একজন ছিলেন এবং কাওয়ালির অনন্য শৈলী মাধ্যমে গজল পরিবেশনের জন্য বিখ্যাত ছিলেন।
আজিজ মিয়া বিট্রিশ ভারতের বুলেন্দ শের এ জন্মগ্রহণ করেন। জন্মের সময় তার নাম ছিল আব্দুল আজিজ (উর্দু : عبد العزیز)। মিয়া, যা প্রায় সময় তিনি কাউয়ালি পরিবেশনের সময় উচ্চারণ করতেন, পরবর্তীতে তা তার নামের সাথে যুক্ত হয়ে যায়। প্রথমদিকে তিনি নিজেকে আজিজ মিয়া মিরাটি নামে পরিচিত করান। মিরাট শব্দটি মিরাটকে, উত্তর ভারতের একটি শহর, নির্দেশ করে যেখান থেকে তিনি ১৯৪৭ সালে পাকিস্তানে চলে যান।
যুগান্তর পত্রিকা

যুগান্তর পত্রিকা ছিলো যুগান্তর দলের মুখপত্র। ১৯০৬ সালের ১৮ মার্চ প্রথম যুগান্তর পত্রিকা প্রকাশ হয়। জাতীয়তাবাদী পত্রিকা যুগান্তরের সম্পাদক ছিলেন বিপ্লবী ভূপেন্দ্রনাথ দত্ত। লেখকদের মধ্যে ছিলেন উপেন্দ্রনাথ বন্দ্যোপাধ্যায়, দেবব্রত বসু, অবিনাশচন্দ্র ভট্টাচার্য, বারীন্দ্রকুমার ঘোষ, কিরণচন্দ্র মুখোপাধ্যায়, চারুচন্দ্র রায় প্রমুখ। ওই সময় যুগান্তর পত্রিকার লেখা হতে অগ্নিস্ফুলিঙ্গ বাহির হতো। যুগান্তর পত্রিকা ঐ সময় খুব জনপ্রিয় ছিলো। সরকার যুগান্তর পত্রিকা বন্ধ করে দিয়েছিলো, কিন্তু যুগান্তর বন্ধ হয় নাই, গোপনে বের হয়েছে। সকল দলের লোকই যুগান্তর পত্রিকা নিজের মতো করে প্রচার করতো।
কধুরখীল ইউনাইটেড মুসলিম উচ্চ বিদ্যালয়

কধুরখীল ইউনাইটেড মুসলিম উচ্চ বিদ্যালয় বাংলাদেশের চট্টগ্রাম জেলার অন্তর্গত বোয়ালখালী উপজেলার একটি ঐহিত্যবাহী উচ্চ বিদ্যালয়। এটি ১নং কধুরখীল ইউনিয়নের মধ্যভাগে লালার দীঘির পাড়ে ইউনিয়ন পরিষদের পাশে একটি বিশাল আয়তন নিয়ে অবস্থিত। এই বিদ্যালয়টি ১৯৪৭ সালে স্থাপিত করা হয়। বিদ্যালয়ের পাশে সুবিশাল লালার দীঘি এবং সামনে বড় মাঠ চারিদিকে নারিকেল গাছের সমারোহ। বিদ্যালয়ের সামনে রয়েছে একটি ত্রিমুখী সড়ক, যা চট্টগ্রাম শহরসহ বিভিন্ন জায়গায় যাওয়া যায়। পড়ালেখার মান নিয়ে এই বিদ্যালয়টির সুনাম অক্ষুণ্ণ আছে।
বোয়ালখালী উপজেলার কধুরখীল গ্রামটি একটি ঐতিহ্যবাহী গ্রাম। গ্রামটির নামকরণে প্রচলিত প্রবাদ আছে যে,‘কতদূরখিল’ থেকে কধুরখীল নাম। বিদ্যালয়টি তৈরির আগে হিন্দুরা ছিল শিক্ষা-দীক্ষায় উন্নত কিন্তু মুসলমানরা শিক্ষা-দীক্ষায় ছিল অনুন্নত। হিন্দু অধ্যষিত এলাকায় মাধ্যমিক বিদ্যালয় থাকলেও মুসলিম অধ্যুষিত এলাকায় কোন জুনিয়র বা মাধ্যমিক বিদ্যালয় ছিল না। তাই মধ্য কধুরখীল বা লালারদিঘী এলাকার কয়েকজন শিক্ষানুরাগী ব্যক্তি মরহুম আলহাজ্ব মকবুল হোসেন চৌধুরী, মরহুম আবুল বশরমিয়া, মরহুম খলিলুর রহমান আরবী, মরহুম আবুবক্কর সিদ্দীক সওদাগর, মরহুম আবদুস সামাদ সওদাগর, মরহুম আমির হোসেন চৌধুরী, মৃত সজীব চন্দ্র চৌধুরী, মরহুম মোহাম্মদ মূসাবিকম,মরহুম আলহাজ্ব এস.এম মোজাহেরুল হক সওদাগর ও অন্যান্য ব্যক্তিবর্গের উদ্যোগে ১৯৪৭ সালে অত্র এলাকার মুসলিম ও হিন্দুদের শিক্ষা বিস্তারের জন্য কধুরখীল ইউনাইটেড মুসলিম উচ্চ বিদ্যালয়টি প্রতিষ্ঠিত করেন। উক্ত বিদ্যালয়টি প্রতিষ্ঠা করার জন্য যারা জমিদান করেছেন তারা হচ্ছেন, মরহুম মাওলানা খলিলুর রহমান আরবী, মরহুম মোহাম্মদ ইব্রাহীম মিয়া তালুকদার, মরহুম মাওলানা আবদুলহাকিম, মৃত চরণ চৌধুরী, মরহুম আমিনুল হক, মরহুম মোহাম্মদ এছহাক, মরহুম সুলতান আহম্মদ, মরহুম এনায়াতুল্লাহ খতিব, মরহুম আবদুল করিমও প্রমুখ ব্যক্তিবর্গ।
বিদ্যালয়টি তৈরি হয়েছে ৮২৪ শতক জমির উপর। এটি ২টি ভবন বিশিষ্ট্য বিদ্যালয়। এতে রয়েছে ১২টি শ্রেণী কক্ষ,১টি অফিসকক্ষ, ১টি শিক্ষক মিলনায়তন, ১টি পাঠাগার,১টি বিজ্ঞানাগার, ১টি কম্পিউটারল্যাব, ১টি এবাদতখানা। বিদ্যালয়ের সামনেএকটি প্রশস্ত খেলা মাঠও রয়েছে।
বানৌজা সমুদ্র অভিযান

বাংলাদেশ নৌবাহিনী জাহাজ (সংক্ষেপেঃ বানৌজা) সমুদ্র অভিযান বাংলাদেশ নৌবাহিনীর হ্যামিল্টন-শ্রেণীর একটি ফ্রিগেট জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বানৌজা সমুদ্র অভিযান জাহাজটি ১৯৬৯-২০১৫ সাল পর্যন্ত মার্কিন কোস্টগার্ড বহরে ইউসিজিএস রাশ নামে কর্মরত ছিলো। পরর্বতীতে বাংলাদেশ সরকার এক্সসেস ডিফেন্স আর্টিক্লেস এর অধীনে মার্কিন যুক্তরাষ্ট্র থেকে জাহাজটি বাংলাদেশ নৌবাহিনীর জন্য সংগ্রহ করে। জাহাজটি ৫ মে, ২০১৫ সালে নৌবাহিনীর নিকট আনুষ্ঠনিকভাবে হস্তান্তর করা হয়। পরিশেষে ১৯ মার্চ, ২০১৬ সালে জাহাজটি বাংলাদেশ নৌবাহিনীতে কমিশন লাভ করে।
বানৌজা সমুদ্র অভিযান জাহাজটি মার্কিন যুক্তরাষ্ট্র থেকে বাংলাদেশে আসার পথে ১৩ থেকে ১৬ নভেম্বর, ২০১৫ সালে ফিলিপাইনের ম্যানিলা বন্দর পরিদর্শন করে। পথিমধ্য জাহাজটি মালয়েশিয়া সফর করে। অবশেষে জাহাজটি ২৮ নভেম্বর, ২০১৫ সালে চট্টগ্রাম বন্দরে পৌছায়।
জাহাজটি ১৫তম ওয়েস্টার্ন প্যাসিফিক নেভাল সিম্পোজিয়াম (ডব্লিউপিএনএস) এবং ইন্দোনেশিয়ার পাদাংয়ে অনুষ্ঠিত আসিয়ান ও আসিয়ান+ দেশগুলোর জন্য ইন্দোনেশিয়া নৌবাহিনী কর্তৃক আয়োজিত একটি বহুজাতিক নৌ মহড়া কমোডো (এমএনইকে-২০১৬) এ অংশ নেয়। দেশে ফেরার পথে জাহাজটি শুভেচ্ছা সফরের অংশ হিসেবে মালয়েশিয়ার পোর্ট ক্ল্যাং সফর করে।
১৮ সেপ্টেম্বর, ২০১৬ সালে বানৌজা সমুদ্র অভিযান ও বানৌজা সমুদ্র জয় শুভেচ্ছা সফরে ভারত ও শ্রীলঙ্কার উদ্দেশ্যে চট্টগ্রাম বন্দর ত্যাগ করে। জাহাজগুলো ২১ থেকে ২৫ সেপ্টেম্বর ভারতের পোর্ট ব্লেয়ারে এবং ২৯ সেপ্টেম্বর থেকে ৪ অক্টোবর পর্যন্ত শ্রীলঙ্কার কলম্বো বন্দরে অবস্থান করে। ৯ অক্টোবর, ২০১৬ সালে জাহাজদুটি সফর শেষে চট্টগ্রাম বন্দরে ফিরে আসে।
২০১৭ সালের অক্টোবরে প্রতিবেশী দেশগুলোতে আরেকটি শুভেচ্ছা সফরের অংশ হিসেবে বানৌজা সমুদ্র অভিযান রওনা হয়। জাহাজটি ২০১৭ সালের ১৬ থেকে ১৯ অক্টোবর পর্যন্ত ভারতের বিশাখাপত্তনম বন্দরে এবং ২৩ থেকে ২৯ অক্টোবর শ্রীলঙ্কার কলম্বো বন্দরে অবস্থান করে।
জাহাজটি ইন্দোনেশিয়ার লম্বকে ৪ মে থেকে ৯ মে, ২০১৮ পর্যন্ত অনুষ্ঠেয় তৃতীয় বহুপাক্ষিক নৌ মহড়া কমোডোতে (এমএনকে-২০১৮) অংশ নিতে ১৮ এপ্রিল, ২০১৮ তারিখে চট্টগ্রাম ত্যাগ করে। লম্বকে যাওয়ার পথে, জাহাজটি ২৪ এপ্রিল থেকে ২৭ এপ্রিল, ২০১৭ পর্যন্ত মালয়েশিয়ার পোর্ট ক্ল্যাং পরিদর্শন করে। এছাড়াও দেশে ফেরার পথে ১৬ মে থেকে ২০ মে, ২০১৮ পর্যন্ত থাইল্যান্ডের ফুকেট সফর করে। অবশেষে জাহাজটি ২৪ মে, ২০১৮ সালে দেশে ফিরে আসে।
বানৌজা সমুদ্র অভিযান জাহাজটির দৈর্ঘ্য , প্রস্থ এবং গভীরতা । জাহাজটির স্বাভাবিক অবস্থায় ওজন । জাহাজটিতে রয়েছে ২টি ফেয়ারবাঙ্কস-মোরসে ডিজেল ইঞ্জিন এবং ২টি প্যাট ও হুইটনি গ্যাস টারবাইন। যার ফলে জাহাজটি সর্বোচ্চ গতিতে চলতে সক্ষম। এছাড়াও জাহাজটি গতিতে সমুদ্র এলাকা জুড়ে টহল কার্যক্রম পরিচালনা করতে সক্ষম।
বানৌজা সমুদ্র অভিযান জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
নওয়াদা জেলা

নওয়াদা জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর নওয়াদা। নওয়াদা জেলা বিহারের মগধ বিভাগের অন্তর্গত। এই জেলার ভূখণ্ড প্রাচীন মগধ মহাজনপদ, শুঙ্গ ও গুপ্ত সাম্রাজ্যের অধিভুক্ত ছিল। এই জেলার উত্তর দিকে রয়েছে বিহারের নালন্দা জেলা, উত্তরপূর্ব দিকে রয়েছে শেখপুরা জেলা, পূর্ব দিকে রয়েছে জামুই জেলা, পশ্চিম দিকে রয়েছে গয়া জেলা, দক্ষিণপূর্ব দিকে রয়েছে ঝাড়খণ্ডের গিরিডি জেলা এবং দক্ষিণ দিকে রয়েছে ঝাড়খণ্ডের কোডারমা জেলা।
নওয়াদা জেলার আয়তন । আয়তনের দিক থেকে এই জেলা চিলির নাভারিনো দ্বীপের প্রায় সমান। হিন্দু পুরাণে উল্লিখিত কাকোলাত পর্বত এই জেলায় অবস্থিত।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় নওয়াদা জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল উন্নয়ন তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
নওয়াদা জেলা তিনটি মহকুমায় বিভক্ত। এগুলি হল: নওয়াদা, রাজাউলি ও পাকরিবারাওয়ান। এই তিনটি মহকুমা আবার নিম্নোক্ত ব্লকগুলিতে বিভক্ত। যথা: কাওয়াকোল, ওয়ারসালিগঞ্জ, নওয়াদা, রাজাউলি, আকবরপুর, হিসুয়া, নরহাট, গোবিন্দপুর, পাকরিবারাওয়ান, সিরদাল্লা, কাসিচক, রোহ, নরদিগঞ্জ ও মেসকউর।
নওয়াদা জেলার পশ্চিম দিক দিয়ে ৩১ নং জাতীয় সড়ক গিয়েছে। এই সড়কের মাধ্যমে জেলা সদরের সঙ্গে জেলার বিভিন্ন গ্রাম ও শহরের যোগাযোগ রক্ষিত হচ্ছে। জেলার উত্তরপশ্চিম প্রান্তে ৮৩ নং জাতীয় সড়কের ৩০ কিলোমিটার অংশ রয়েছে। এই সড়কটি হিসুয়া শহরের উপর দিয়ে গিয়েছে। এছাড়া বিভিন্ন রাজ্য মহাসড়ক গ্রামগুলির মধ্যে যোগাযোগ রক্ষা করেছে। এই জেলায় প্রায় ৪২০ কিলোমিটার পাকা রাস্তা রয়েছে।
২০১১ সালের জনগণনা অনুসারে, নওয়াদা জেলার জনসংখ্যা ২,২১৬,৬৫৩। জনসংখ্যার হিসেবে এই জেলার জনসংখ্যা লাটভিয়া রাষ্ট্র অথবা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২০৫তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ২২.৪৯%। নওয়াদা জেলায় লিঙ্গানুপাতের হার প্রতি ১০০০ পুরুষে ৯৩৬ জন মহিলা এবং সাক্ষরতার হার ৬১.৬৩%।
ইউটিসি+১০:০০

ইউটিসি+১০:০০ একটি সময় অঞ্চল যেটি ইউটিসি অফসেট, যা ইউটিসি সময় অঞ্চল থেকে ১০ ঘণ্টা এগিয়ে। এই সময় অঞ্চল ব্যবহৃত হয়ঃ
"প্রধান শহরগুলি: ব্রিসবেন, টাউনসভিল, কেইর্নস, বুন্ডাবার্গ, রকহ্যাম্পটন, পোর্ট মোরসবি, ভ্লাদিভোস্টক"
ঔরঙ্গাবাদ জেলা, বিহার

ঔরঙ্গাবাদ জেলা হল ভারতের বিহার রাজ্যের ৩৯টি জেলার অন্যতম। মুঘল সম্রাট আওরঙ্গজেবের নামানুসারে এই জেলার সদর শহরের নামকরণ করা হয়েছিল ঔরঙ্গাবাদ। ঔরঙ্গাবাদ জেলা বিহারের মগধ বিভাগের অন্তর্গত একটি জেলা। বর্তমানে এই জেলাটি রেড করিডোরের অন্তর্গত।
আওরঙ্গাবাদ জেলার আয়তন । এই জেলার আয়তন রাশিয়ার ভয়গাচ দ্বীপের আয়তনের প্রায় সমান। এই জেলার উল্লেখযোগ্য নদনদীগুলি হল সোন, পুনপুন, আওরঙ্গা, বতানে, মোরহার ও আর্দ্রি।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় আওরঙ্গাবাদ জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অণুদান তহবিল কর্মসূচির অধীনে অণুদান পেয়ে থাকে, এই জেলা তার মধ্যে অন্যতম।
আওরঙ্গাবাদ জেলা দুটি মহকুমায় বিভক্ত। এগুলি হল: আওরঙ্গাবাদ ও দাউদনগর। এই দুটি মহকুমা আবার নিম্নোক্ত ব্লকগুলিতে বিভক্ত। যথা: মদনপুর, কুটুম্ববা, দাউদনগর, আওরঙ্গাবাদ, বারুন, ওবরা, দেও, নবিনগর, হাসপুরা, গোহ ও রফিগঞ্জ।
২০১১ সালের জনগণনা অনুসারে, আওরঙ্গাবাদ জেলার জনসংখ্যা ২,৫১১,২৪৩। এই জেলার জনসংখ্যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৭২তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৪.৭৫%। আওরঙ্গাবাদ জেলায় লিঙ্গানুপাতের হার প্রতি ১০০০ পুরুষে ৯১৬ জন মহিলা
মোহাম্মদ শরীফ (ক্রিকেটার)

মোহাম্মদ শরীফ (জন্ম: ১২ ডিসেম্বর, ১৯৮৫) নারায়ণগঞ্জে জন্মগ্রহণকারী বাংলাদেশের আন্তর্জাতিক ক্রিকেটার। ২০০১ থেকে ২০০২ মেয়াদে বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার হিসেবে অংশগ্রহণ করেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করেছেন তিনি। ঘরোয়া ক্রিকেটে ঢাকা বিভাগ, বিমান বাংলাদেশ এয়ারলাইন্স, বরিশাল বিভাগ ও রংপুর রাইডার্সের প্রতিনিধিত্ব করেছেন মোহাম্মদ শরীফ।
সমগ্র খেলোয়াড়ী জীবনে ১০ টেস্ট ও ৯টি একদিনের আন্তর্জাতিকে অংশগ্রহণের সুযোগ পেয়েছেন তিনি। জিম্বাবুয়ে সফরে একদিনের আন্তর্জাতিকের সিরিজে অংশ নেয়ার সাড়ে পাঁচ বছর পর ভারত সফরে যান। কিন্তু আন্তর্জাতিক ক্রিকেট অঙ্গনে তিনি তেমন সুবিধা করতে পারেননি। ফলশ্রুতিতে দল থেকে বাদ পড়েন।
প্রদ্যোতকুমার ভট্টাচার্য

প্রদ্যোতকুমার ভট্টাচার্য (৩ নভেম্বর, ১৯১৩ - ১২ জানুয়ারি, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি ছাত্রাবস্থায় বিপ্লবী দলের সভ্য হন। মেদিনীপুরের ম্যাজিস্ট্রেট রবার্ট ডগলাসকে হত্যার জন্য যে দুজন যুবক আক্রমণ চালান, প্রদ্যোত তাদের একজন। এই আক্রমণের ফলে ডগলাসের মৃত্যু ঘটে। ঘটনাস্থলের কাছে প্রদ্যোত রিভলভারসহ ধরা পড়েন। অনুসন্ধান করে দেখা যায়, প্রদ্যোতের গুলিতে ডগলাস নিহত হননি। বহু অত্যাচার সত্ত্বেও প্রদ্যোৎ সঙ্গীর নাম প্রকাশ করেননি। বিচারে তার ফাঁসি হয়। প্রকৃত হত্যাকারী ছিলেন প্রভাংশুশেখর পাল।
প্রদ্যোত ভট্টাচার্যের জন্ম মেদিনীপুর জেলার দাসপুর থানার রাজনগরের গোকুলনগরে। তার পিতার নাম ভবতারণ ভট্টাচার্য। মেদিনীপুর হিজলি বন্দি শিবিরে নিরস্ত্র বন্দিদের উপর গুলি চালানোর প্রতিবাদে তার মন ব্রিটিশ নিধনে ইন্ধন যোগায়।
১৯৩২ সালের ৩০ এপ্রিল মেদিনীপুরের দ্বিতীয় শ্বেতাঙ্গ ম্যাজিস্ট্রেট ডগলাস নিহত হন। তিনি তখন জেলা বোর্ডের এক মিটিংংয়ে সভাপতিত্ব করছিলেন। পুলিশ প্রহরী মোতায়েন ছিলো। এমন সময় প্রদ্যোত ভট্টাচার্য এবং প্রভাংশুশেখর পাল ডগলাসকে আক্রমণ করে হত্যা করেন। প্রদ্যোৎ তার সঙ্গীর পলায়নের সহায়তার জন্য পিস্তলসহ রুখে দাঁড়ায় এবং ধৃত হয়। প্রদ্যোতের বয়স তখন ২০ বছর এবং তিনি তখন মেদিনীপুর কলেজে পড়তেন। প্রদ্যোতের সাথীর নাম বের করার জন্য তার উপর অত্যাচার চলতে থাকে। কিন্তু তিনি কোনো প্রকার দুর্বলতা দেখাননি। ১৯৩৩ সনের ১২ জানুয়ারি প্রদ্যোতের ফাঁসি হয়।
ডগলাস হত্যার দায়ে অভিযুক্ত, ফাঁসির অপেক্ষায় থাকা প্রদ্যোত ভট্টাচার্যের চিঠি তার মায়ের উদ্দেশ্যে, "তােমাকে যদি কেউ আমার চোখের সামনে অত্যাচার করে, কেটে টুকরাে টুকরাে করতে চায় এবং আমি যদি পাগলের মতাে না লাফিয়ে বিচার করতে বসি - যে এতে আদৌ সুরাহা হবে কিনা, আইন এর মান্যতা দেয় কিনা, এ নিয়ে খবরের কাগজে তীব্র প্রবন্ধ লেখা যায় কিনা, তাহলে ধীর মস্তিষ্ক ও বুদ্ধিমত্তার পরিচয় দেবাে ঠিকই, কিন্তু সঙ্গে সঙ্গে তােমার মাতৃহৃদয়টা কি ছি ছি করে জ্বলে উঠবে না, যে ছোটোবেলায় বুকের দুধের সাথে বিষ মিশিয়ে কেনো এই ক্লেদের পিণ্ডটাকে মেরে ফেলিনি ! "
রবাতক শিলালিপি

রবাতক শিলালিপি ১৯৯৩ খ্রিষ্টাব্দে আফগানিস্তানের রবাতক নামক স্থান থেকে আবিষ্কৃত ব্যাক্ট্রিয় ভাষায় গ্রিক লিপিতে উৎকীর্ণ একটি শিলালিপি। এই শিলালিপি থেকে কুষাণ সম্রাটদের বংশতালিকা ও কণিষ্কের শাসন সম্বন্ধে তথ্য পাওয়া যায়।
১৯৯৩ খ্রিষ্টাব্দে আফগানিস্তানের রবাতক গিরিপথের দক্ষিণ-পশ্চিমে কাবুল-মাজার সড়কপথের পাশে একটি কৃত্রিম পাহাড়ের শিখরের নিকটে একজন আফগান মুজাহিদিন একটি ট্রেঞ্চ খনন করার সময় এই শিলালিপি সহ বেশ কিছু পাথরের ভাস্কর্য্য খুঁজে পান। এই অঞ্চলে কর্মরত হ্যালো ট্রাস্ট নামক একটি খনন প্রতিষ্ঠানের একজন কর্মী এই আবিষ্কার নথিভুক্ত করেন ও শিলালিপিটির আলোকচিত্র তুলে ব্রিটিশ মিউজিয়ামে পাঠান। সেখানে জো ক্রিব এই শিলালিপির গুরুত্ব উপলব্ধি করে স্কুল অব ওরিয়েন্টাল অ্যান্ড আফ্রিকান স্টাডিজের অধ্যাপক নিকোলাস সিমস-উইলিয়ামসের নিকট আলোকচিত্রটি পাঠান। ১৯৯৬ খ্রিষ্টাব্দে ক্রিব ও সিমস-উইলিয়ামস এই শিলালিপির পাঠোদ্ধার করে ইংরেজি অনুবাদ প্রকাশ করেন।
২০০০ খ্রিষ্টাব্দের এপ্রিল মাসে এই শিলালিপিটিকে খুঁজে বের করার উদ্দেশ্যে ইংরেজ ঐতিহাসিক জোনাথন লী ও "সোসাইটি ফর দ্য প্রিজার্ভেশন অব আফগানিস্তান'স কালচারাল হেরিটেজ" নামক প্রতিষ্ঠানের কর্মকর্তা রবার্ট ক্লুইভার মাজার-ই-শরিফ থেকে পুল-ই-খুমরি পর্য্যন্ত যাত্রা করেন, যেখানে খনন ও শিল্প বিভাগে সেটি পাওয়া যায়। লী পুনরায় এই লিপির আলোকচিত্র তুললে তা বিশ্লেষণ করে সিমস-উইলিয়ামস আরো নিঁখুত অনুবাদ করেন। ২০০০ খ্রিষ্টাব্দের জুলাই মাসে এই শিলালিপিটিকে কাবুল নিয়ে যাওয়ার উদ্দেশ্যে কাবুল মিউজিয়ামের একদল সদস্যদের সঙ্গে রবার্ট ক্লুইভার পুল-ই-খুমরির উদ্দেশ্যে যাত্রা করেন। সেখান থেকে প্রায় পাঁচ শ কিলোগ্রাম ওজনের এই পাথরটিকে গাড়ীতে করে মাজার-ই-শরিফ এনে সেখান থেকে বিমানে করে কাবুল নিয়ে গিয়ে কাবুল মিউজিয়ামে প্রদর্শন করা হয়। কিন্তু কিছুদিন পরে তালিবানদের আপত্তির ফলে প্রাক-ইসলাম যুগের সমস্ত নিদর্শন প্রদর্শন বন্ধ করে দিতে হয়, যার ফলে কাবুল মিউজিয়াম বন্ধ হয়ে যায়। পরে তালিবান শাসনের অবসানের পর কাবুল মিউজিয়ামে পুনরায় এই শিলালিপি প্রদর্শিত হয়। ২০০৮ খ্রিষ্টাব্দে সিমস-উইলিয়ামস সচক্ষে এই শিলালিপি দর্শন করে লিপিটির অপর একটি অনুবাদ প্রকাশ করেন।
রবাতক শিলালিপি থেকে কুষাণ সম্রাট কণিষ্ক সম্বন্ধে তথ্য পাওয়া যায়। এই লিপির শুরুতেই লেখা রয়েছে যে, নানা প্রভৃতি দেবতার ইচ্ছেয় কণিষ্ক একটি নতুন কালপঞ্জীর সূচনা করেন। কণিষ্ক গ্রিক ভাষা পরিত্যাগ করে ব্যাক্ট্রিয় ভাষারও প্রবর্তন করেন। এই লিপি অনুসারে, উজ্জয়িনী, সাকেত, কৌশাম্বী, পাটলিপুত্র ও শ্রী চম্পা নগরী পর্য্যন্ত তার সাম্রাজ্য বিস্তৃত ছিল। এই লিপির শেষে কণিষ্কের পিতৃপুরুষদের নাম পাওয়া যায়। এই লিপি থেকেই জানা যায় যে, কণিষ্কের প্রপিতামহ ছিলেন কুজুল কদফিসেস, পিতামহ ছিলেন ভীম তক্তো এবং পিতা ছিলেন ভীম কদফিসেস। বি.এন. মুখার্জি এই লিপির একটি অনুবাদ করেন, যেখানে তিনি কণিষ্কের পিতামহের নাম হিসেবে সদষ্কণের নামের উল্লেখ করেন, কিন্তু সিমস-উইলিয়ামস রবাতক শিলালিপি পাঠ করে এই নাম খুঁজে পাননি।
সুনামগঞ্জ-১

সুনামগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৪নং আসন।
সুনামগঞ্জ-১ আসনটি সুনামগঞ্জ জেলার ধর্মপাশা উপজেলা, মধ্যনগর উপজেলা, তাহিরপুর উপজেলা ও জামালগঞ্জ উপজেলা নিয়ে গঠিত।
সুনামগঞ্জ-২

সুনামগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৫নং আসন।
সুনামগঞ্জ-২ আসনটি সুনামগঞ্জ জেলার দিরাই উপজেলা ও শাল্লা উপজেলা নিয়ে গঠিত।
সুরঞ্জিত সেনগুপ্ত ২০১৭ সালের ফেব্রুয়ারিতে মারা যান। উপ-নির্বাচনে তার স্ত্রী জয়া সেনগুপ্ত নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সুরঞ্জিত সেনগুপ্ত বিনা প্রতিদ্বন্দ্বিতায় নির্বাচিত হন।
সুনামগঞ্জ-৩

সুনামগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৬ নং আসন।
সুনামগঞ্জ-৩ আসনটি সুনামগঞ্জ জেলার জগন্নাথপুর উপজেলা ও শান্তিগঞ্জ উপজেলা নিয়ে গঠিত।
আব্দুস সামাদ আজাদ ২০০৫ সালের এপ্রিলে মারা যান। জুলাই ২০০৫ সালের উপ-নির্বাচনে ইসলামী ঐক্যজোট-এর নেতা শাহিনুর পাশা চৌধুরী নির্বাচিত হন।
সুনামগঞ্জ-৪

সুনামগঞ্জ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৭নং আসন।
সুনামগঞ্জ-৪ আসনটি সুনামগঞ্জ জেলার বিশ্বম্ভরপুর উপজেলা ও সুনামগঞ্জ সদর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে পীর ফজলুর রহমান বিনা প্রতিদ্বন্দ্বিতায় নির্বাচিত হন।
২০০৯ সালের এপ্রিল মাসে মমতাজ ইকবাল মারা যান। ২০০৯ সালের উপ-নির্বাচনে আওয়ামী লীগের মো. মতিউর রহমান নির্বাচিত হন।
সুনামগঞ্জ-৫

সুনামগঞ্জ-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৮নং আসন।
সুনামগঞ্জ-৫ আসনটি সুনামগঞ্জ জেলার দোয়ারাবাজার উপজেলা ও ছাতক উপজেলা নিয়ে গঠিত।
সিলেট-১

সিলেট-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২২৯নং আসন; যা মূলত সিলেট শহর নিয়ে গঠিত।
সিলেট-১ আসনটি সিলেট জেলার সিলেট সিটি কর্পোরেশন ও সিলেট সদর উপজেলা নিয়ে গঠিত।
সিলেট-১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়।
২০০৮ সাধারণ নির্বাচনের পূর্বে নির্বাচন কমিশন ২০০১ সালের আদমশুমারীর প্রতিবেদন অনুযায়ী জনসংখ্যার বৃদ্ধি প্রতিফলিত করার জন্য এ আসনের সীমানা পূর্ণনির্ধারন করে।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আবুল মাল আবদুল মুহিত বিনা প্রতিদ্বন্দ্বিতায় নির্বাচিত হন।
সিলেট-২

সিলেট-২ আসন হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২৩০নং আসন।এ আসনের সর্বশেষ সংসদ সদস্য হচ্ছেন সিলেট জেলা আওয়ামী লীগের সভাপতি ও প্রবাসী কল্যাণ ও বৈদেশিক কর্মসংস্থান মন্ত্রণালয় এর সাবেক প্রতিমন্ত্রী জনাব শফিকুর রহমান চৌধুরী।
সিলেট-২ আসনটি সিলেট জেলার বিশ্বনাথ উপজেলা, ওসমানী নগর উপজেলা নিয়ে গঠিত।
সিলেট-২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল।
২০০৮ সাধারণ নির্বাচনের পূর্বে নির্বাচন কমিশন ২০০১ সালে আদমশুমারীর প্রতিবেদন অনুযায়ী জনসংখ্যার বৃদ্ধি প্রতিফলিত করার জন্য এ আসনের সীমানা পূর্ণনির্ধারন করে।
২০১৮ সালের সাধারণ নির্বাচনের আগে নির্বাচন কমিশন নির্বাচনী এলাকার সীমানা পরিবর্তন করেছে। ২০০৮ সালের নির্বাচনে এ আসনের সাথে যুক্ত বালাগঞ্জ উপজেলার তিনটি ইউনিয়ন পরিষদ (দেওয়ান বাজার, পশ্চিম গৌরীপুর, এবং পূর্ব গৌরীপুর) সিলেট-৩ আসনে যুক্ত করা হয়। এবং ওসমানী নগর উপজেলাকে এ আসনের অন্তর্ভুক্ত করা হয়, যা পূর্বে ছিল না।
সিলেট-৩

সিলেট-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২৩১নং আসন। এই আসনে সর্বশেষ সংসদ সদস্য ছিলেন আওয়ামী লীগের হাবিবুর রহমান হাবিব। অসহযোগ আন্দোলন (২০২৪) এর পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করায় বর্তমানে এই আসন টি খালি রয়েছে।
সিলেট-৩ আসনটি সিলেট জেলার দক্ষিণ সুরমা উপজেলা, ফেঞ্চুগঞ্জ উপজেলা এবং বালাগঞ্জ উপজেলা নিয়ে গঠিত। পূর্বে বালাগঞ্জ উপজেলার শুধু ৩টি ইউনিয়ন দেওয়ান বাজার ইউনিয়ন, পূর্ব গৌরীপুর ইউনিয়ন ও পশ্চিম গৌরীপুর ইউনিয়ন অন্তর্ভুক্ত ছিল। ২০১৮ সালের সীমানা পুনঃনির্ধারনে বালাগঞ্জ উপজেলার সবগুলি ইউনিয়ন অন্তর্ভুক্ত করা হয়।
সিলেট-৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল।
২০০৮ সাধারণ নির্বাচনের পূর্বে নির্বাচন কমিশন ২০০১ সালে আদমশুমারীর প্রতিবেদন অনুযায়ী জনসংখ্যার বৃদ্ধি প্রতিফলিত করার জন্য এ আসনের সীমানা পূর্ণনির্ধারন করে।
২০১৮ সালের সাধারণ নির্বাচনের পূর্বে নির্বাচন কমিশন আবারও সীমানা পূর্ণ নির্ধারন করে, যার ফলে সম্পূর্ণ বালাগঞ্জ উপজেলাকে সিলেট-৩ আসনের আওতাভুক্ত করা হয়।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে মাহমুদ উস সামাদ চৌধুরী বিনা প্রতিদ্বন্দ্বিতায় নির্বাচিত হন।
সিলেট-৪

সিলেট-৪ (সাবেক সিলেট-৯) হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২৩২নং আসন।
সিলেট-৪ আসনটি সিলেট জেলার কোম্পানীগঞ্জ উপজেলা, গোয়াইনঘাট উপজেলা ও জৈন্তাপুর উপজেলা নিয়ে গঠিত।
সিলেট-৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল।
২০০৮ সাধারণ নির্বাচনের পূর্বে নির্বাচন কমিশন ২০০১ সালে আদমশুমারীর প্রতিবেদন অনুযায়ী জনসংখ্যার বৃদ্ধি প্রতিফলিত করার জন্য এ আসনের সীমানা পূর্ণনির্ধারন করে।
জুন ১৯৯৬ সালের সাধারণ নির্বাচনে সাইফুর রহমান তিনটি আসনে দাড়ান এবং দুটিতে জয় লাভ করেন: সিলেট-৪ ও মৌলভীবাজার-৩। তিনি মৌলভীবাজার-৩ আসনকে প্রতিনিধিত্ব করার জন্য বেছে নেন; এরফলে অন্য আসনে উপনির্বাচন অনুষ্ঠিত হয়। ১৯৯৬ সালের সেপ্টেম্বরের উপ-নির্বাচনে ইমরান আহমদ নির্বাচিত হন।
সিলেট-৫

সিলেট-৫ (সাবেক সিলেট-১০) হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২৩৩নং আসন।
সিলেট-৫ আসনটি সিলেট জেলার কানাইঘাট উপজেলা ও জকিগঞ্জ উপজেলা নিয়ে গঠিত।
সিলেট-৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে সেলিম উদ্দিন বিনা প্রতিদ্বন্দ্বিতায় নির্বাচিত হন।
সিলেট-৬

সিলেট-৬ আসন হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২৩৪নং আসন।
সিলেট-৬ আসনটি সিলেট জেলার বিয়ানীবাজার উপজেলা ও গোলাপগঞ্জ উপজেলা নিয়ে গঠিত।
সিলেট-৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে নুরুল ইসলাম নাহিদ বিনা প্রতিদ্বন্দ্বিতায় নির্বাচিত হন।
সাবরি ভ্রাতৃবৃন্দ

সাবরি ব্রাদার্স (পাঞ্জাবি, ) পাকিস্তানের একটি সুফি কাউয়ালি শিল্পী দল, যারা চিশতিয়া তরিকার সাথে ঘনিষ্ঠভাবে যুক্ত। তাদেরকে অনেক সময় পাকিস্তানের অনানুষ্ঠানিক রাষ্ট্রদূত বলা হয়। সাবরি ব্রাদার্স প্রয়াত হাজী গোলাম ফরিদ সাবরি ও তার ছোট ভাই হাজী মকবুল সাবরি নেতৃত্বে গঠিত হয়েছিল। 
সাবরি ব্রাদার্স এর মূল সদস্যরা হলেন গোলাম ফরিদ সাবরি, মকবুল সাবরি, কামাল সাবরি, মেহমুদ গজনবী সাবরি, ফজল ইসলাম, আজমত ফরিদ সাবরি, সারওয়াত ফরিদ সাবরি, জাভেদ কামাল সাবরি, ওমর দারাজ, আব্দুল আজিজ, মসিহউদ্দীন, আব্দুল করিম, এবং মোহাম্মদ আনোয়ার।
অ্যালান হার্স্ট

অ্যালান জর্জ হার্স্ট (; জন্ম: ১৫ জুলাই, ১৯৫০) ভিক্টোরিয়া প্রদেশের অল্টোনা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। এছাড়াও, তিনি আইসিসি’র ম্যাচ রেফারি হিসেবে আন্তর্জাতিক ক্রিকেট খেলা পরিচালনা করেছেন। ১৯৭৫ থেকে ১৯৭৯ সময়কালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশ নিয়েছেন। দলে তিনি মূলতঃ ডানহাতি ফাস্ট বোলার ছিলেন। পাশাপাশি ডানহাতে ব্যাটিং করতেন তিনি। ১৯৭০-এর দশকে প্রচলিত অস্ট্রেলীয় ফাস্ট বোলারদের ন্যায় বিরাট গোঁফ, পেশীবহুল, বিস্তৃত কাঁধ ও ঘন চুলের বৈশিষ্ট্য নিয়ে খেলতেন অ্যালান হার্স্ট। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন তিনি।
নিজস্ব দ্বিতীয় প্রথম-শ্রেণীর ক্রিকেট মৌসুমে হার্স্ট নিউজিল্যান্ডের বিপক্ষে একটিমাত্র টেস্টে অংশ নেন। মূলতঃ দল নির্বাচকমণ্ডলী ঐ বছরের শেষদিকে অ্যাশেজ সফরের দলের সদস্য নির্বাচনের লক্ষ্যে পরীক্ষামূলকভাবে নবীনদেরকে অধিক সুযোগ দেয়ার জন্য তাকে দলে নিয়েছিলেন। জিওফ ডাইমক ও অ্যাশলে উডককের সাথে তারও একযোগে অভিষেক ঘটে। অস্ট্রেলিয়া দল খুব সহজেই ইনিংস ও ৫৭ রানে জয় পায়।
২৬ জানুয়ারি, ১৯৭৪ তারিখে অ্যাডিলেডে অনুষ্ঠিত ঐ টেস্টে তিনি কেবলমাত্র কিউই তারকা গ্লেন টার্নারের মূল্যবান উইকেট দখল করতে পেরেছিলেন। ফলশ্রুতিতে দলনায়ক ইয়ান চ্যাপেলের অনুরোধ উপেক্ষা করে নির্বাচকমণ্ডলী কয়েক সপ্তাহ পর শুরু হতে যাওয়া নিউজিল্যান্ড সফরের জন্য তাকে দলে নেয়নি। দলের অন্যতম তারকা খেলোয়াড় ডেনিস লিলি পিঠের ব্যথায় আক্রান্ত হওয়ায় চ্যাপেল তাকে লিলি’র সাথে দেশের সর্বাপেক্ষা দ্রুতগতিসম্পন্ন বোলাররূপে চিহ্নিত করেছিলেন। জেফ থমসনের আবির্ভাবে ১৯৭৪ সালে তাকে দলে নেয়া হয়নি। তা স্বত্ত্বেও হার্স্টকে নির্বাচকমণ্ডলী প্রাথমিক তালিকায় রেখেছিলেন। ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে তাকে নেয়া হয়। কিন্তু পুনরায় লিলি-থমসন জুটির প্রাধান্যতায় টেস্ট কিংবা ওডিআই খেলতে পারেননি তিনি।
পার্থের দ্রুতগতিসম্পন্ন পীচে পাকিস্তানের বিপক্ষে দ্বিতীয় টেস্টে নয় উইকেট পান। এরফলে ১৯৭৯ সালের ক্রিকেট বিশ্বকাপে খেলার সুযোগ পান। ঐ বছরের অক্টোবরে ভারত সফরে যান। কিন্তু, দুই টেস্টে অংশ নিয়েও তিনি উইকেটবিহীন ছিলেন।
গুরুতর পিঠের আঘাতে আক্রান্ত হলে তাকে দেশে ফেরত পাঠানো হয়। ফলশ্রুতিতে তাকে সকল স্তরের ক্রিকেট থেকে অবসর নিতে হয়। তবে, ১৯৮০-৮১ মৌসুমে সংক্ষিপ্তকালের জন্য ভিক্টোরিয়ার পক্ষে খেলেছেন।
আউটফিল্ডে তিনি দৌঁড়ুতে বেশ পটু ছিলেন। এছাড়া, পেস বোলিংয়েও প্রাধান্য ছিল। কিন্তু নিচের সারির ব্যাটসম্যান হিসেবে তার ব্যাটিং পরিসংখ্যান মোটেও সুবিধের ছিল না। ২০ টেস্ট ইনিংসের মধ্যে ১০বারই শূন্য রান পেয়েছেন। তন্মধ্যে ১৯৭৮-৭৯ মৌসুমের অ্যাশেজ সিরিজে দুইবার জোড়া শূন্য পেয়ে রেকর্ড গড়েন।
২০০৪ সালে আইসিসি’র ম্যাচ রেফারি হিসেবে নিযুক্ত হন তিনি। ঢাকায় অনুষ্ঠিত বাংলাদেশ বনাম নিউজিল্যান্ডের মধ্যকার টেস্ট খেলা পরিচালনা করেন তিনি। ২০১১ সাল পর্যন্ত সর্বমোট ৪৫ টেস্টে তার উপস্থিতি ছিল। এছাড়াও ১৯ মার্চ, ২০১৪ তারিখ পর্যন্ত ২৬টি টুয়েন্টি২০ আন্তর্জাতিক পরিচালনা করেছেন অ্যালান হার্স্ট।
কুজুল কদফিসেস

কুজুল কদফিসেস (রাজত্বকাল ৩০–৮০ খ্রিষ্টাব্দ) ( বা "Κοζολα Καδαφες") প্রথম কুষাণ সম্রাট ছিলেন যিনি ইউয়েঝি জনজাতির "জিউমি" (), "গুইশুয়াং" (), "শুয়াংমি" (), "জিদুন" () ও "দুমি" () নামক পাঁচটি গোষ্ঠীকে একত্র করে কুষাণ সাম্রাজ্য প্রতিষ্ঠা করেন। তাঁর পিতা হেরাইওস ছিলেন কদফিসেস রাজবংশের রাজা, তাঁর রাজত্যকাল ছিল ১ খ্রীষ্টপূর্বাব্দ থেকে ৩০ খ্রীষ্টাব্দ পর্যন্ত।
হোউ হান শু নামক চীনা গ্রন্থে কুজুল কদফিসেস দ্বারা কুষাণ সাম্রাজ্য পত্তনের ইতিহাস বর্ণিত রয়েছে। এই গ্রন্থানুসারে, ইউয়েঝি জনজাতির দ্বারা গ্রিক-ব্যাক্ট্রিয় রাজ্য আক্রমণের একশো বছরেরও পরে গুইশুয়াংয়ের রাজপুত্র চিউজিউকিউ (=কুজুল কদফিসেস) ইউয়েঝি জনজাতির বাকি চারটি গোষ্ঠীকে আক্রমণ ও ধ্বংস করে নিজেকে গুইশুয়াং রাজা হিসেবে প্রতিষ্ঠিত করেন। তিনি আংজি আক্রমণ করেন ও গাওফু অধিকার করেন। এছাড়া তিনি পুদা, কপিশা ও জিবিন অধিকার করে নেন। মৃত্যুকালে তার বয়স হয়েছিল আশি বছর।
১৯৯৩ খ্রিষ্টাব্দে আফগানিস্তানের রবাতক নামক স্থান থেকে আবিষ্কৃত ব্যাক্ট্রিয় ভাষায় গ্রিক লিপিতে উৎকীর্ণ একটি শিলালিপি থেকে কুষাণ সম্রাট কণিষ্কের পিতৃপুরুষদের নাম পাওয়া যায়। এই লিপি থেকেই জানা যায় যে, কণিষ্কের প্রপিতামহ ছিলেন কুজুল কদফিসেস এবং পিতামহ ছিলেন ভীম তক্তো।
কুজুল কদফিসেসের প্রথম জীবনের বেশ কিছু মুদ্রার এক পিঠে "বাসিলেওস স্তিরোস্সু এর্মাইওউ" () কথাটি উৎকীর্ণ রয়েছে, যা ইন্দো-গ্রিক শাসক এর্মাইওস সোতেরের নাম ও উপাধি চিহ্নিত করে। মুদ্রাগুলিতে দিয়াদেম পরিহিত এর্মাইওস সোতেরের প্রতিকৃতিও মুদ্রিত রয়েছে। এই মুদ্রাগুলির অপর পিঠে গদা হাতে সিংহচর্ম পরিহিত হেরাক্লিসের চিত্র ও খরোষ্ঠী লিপিতে "কুজুল কসস কুষাণ যবুগস ধর্মতিধস" কথাটি উৎকীর্ণ রয়েছে। এই মুদ্রাগুলি যখন নির্মিত হয়, তখন কুজুল কদফিসেস একজন কুষাণ যুবরাজ (=যবুগস) ছিলেন।
কুজুল কদফিসেসের অপর কিছু মুদ্রার এক পিঠে তার প্রতিকৃতি ও অপর পিঠে গদা হাতে হেরাক্লিসের চিত্র রয়েছে। মুদ্রাগুলিতে গ্রিক লিপিতে "কোজোলা কাদাফেস কোষানোউ জাওউ" কথাটি উৎকীর্ণ রয়েছে। ঐতিহাসিকদের মতে, এই মুদ্রাগুলিতে তার প্রতিকৃতির সঙ্গে রোম সম্রাট আউগুস্তুসের মিল রয়েছে।
গোলাম ফরিদ সাবরি

গোলাম ফরিদ সাবরি একজন বিশিষ্ট কাওয়ালি গায়ক ছিলেন এবং একটি নেতৃস্থানীয় কাওয়ালি দল সাবরি ব্রাদার্সের অন্যতম সদস্য।
তিনি ১৯৩০ সালে ব্রিটিশ ভারতের পাঞ্জাবের রোহতক জেলার কল্যিয়ানা নামক গ্রামে জন্মগ্রহণ করেন। মুঘল সাম্রাজ্য থেকে শুরু করে প্রায় কয়েক শতাব্দী ধরে সঙ্গীতের সাথে তার পরিবারের সংযোগ রয়েছে।
তার মৃত্যুর আগের রাতে, সাবরি সেই বছরের শেষের দিকে জার্মানির একটি সফর নিয়ে আলোচনা করছিলেন। ব্রিটেন ও মার্কিন যুক্তরাষ্ট্র এ তার উপস্থিতি একটি আদর্শ স্থাপন এবং কাউয়ালি সঙ্গীতের এক শ্রেণীর শ্রোতার সৃষ্টি করেন যা বর্তমানে 'ওয়ার্ল্ড মিউজিক' নামে পরিচিত হতে শুরু করেছে।